
Silaannakkut angallanneq pillugu inatsisip allanngortinneqarnera pillugu inatsisit assigiinngitsut Kalaallit Nunaannut atuutilersinneqarnissaat pillugit peqqussut 
UAGUT FREDERIK QULINGAT, Guutip Saammaassineratigut uagut Danmarkip Kunngia, nalunaarpugut:

Silaannakkut angallanneq pillugu inatsisip allanngortinneqarnera pillugu inatsimmi nr. 970-imi, 26. juni 2020-immersumi (timmisartut inuttaqanngitsut pillugit suliassaqarfiup naleqqussaaffigineqarnera) § 3[endnoteRef:1], silaannakkut angallanneq pillugu inatsisip allanngortinneqarnera aamma skandinaviamiut silaannakkut angallanneq pillugu suleqatigiinneranni Danmarkip peqataanerata sivitsorneqarnissaa pillugu inatsisip atorunnaarsinneqarnera pillugu inatsimmi nr. 2072-imi, 21. december 2020-imeersumi (Nunami sorlermi najugaqarneq pillugu nalunaarsuiffiup tamanut saqqummiunneqarnera, sullivimmi pissutsit aamma pisimasut nalunaarutigineqartarnerat) § 4[endnoteRef:2], aamma silaannakkut angallanneq pillugu inatsisip allanngortinneqarnera aamma skandinaviamiut silaannakkut angallanneq pillugu suleqatigiinneranni Danmarkip peqataanerata sivitsorneqarnissaa pillugu inatsisip atorunnaarsinneqarnera pillugu inatsimmi nr. 1474-imi, 10. december 2024-imeersumi (Safety pillugu akitsuusiinikkut akileraarutip aamma taarsiissuteqarnissamut akisussaaffimmut killiliussat allanngortinneqarneri, EU-mi/EØS-imi naalagaaffimmi innuttaasut aamma EU-mi/EØS-imi ingerlatseqatigiiffiit Danmarkimi silaannakkut angallassissutinik nalunaarsuisarnerat pillugit aalajangersakkat erseqqissaaffigineqarneri) § 5, imm. 2[endnoteRef:3] malillugit aalajangersarneqarpoq: [1:  Aalajangersagaq ima oqaasertaqarpoq: »Inatsit Savalimmiunut aamma Kalaallit Nunaannut atuutinngilaq, kisianni taama tulleriillutik, savalimmiuni aamma Kalaallit Nunaanni pissutsinut naleqqusaanerit allannguutigalugit, kunngip peqqussutaatigut tamakkiisumik ilaannakoortumilluunniit Savalimmiunut aamma Kalaallit Nunaannut atuutilersinneqarsinnaallutik.«]  [2:  Aalajangersagaq ima oqaasertaqarpoq: »Inatsit Savalimmiunut aamma Kalaallit Nunaannut atuutinngilaq, kisianni taama tulleriillutik, savalimmiuni aamma Kalaallit Nunaanni pissutsinut naleqqusaanerit allannguutigalugit, kunngip peqqussutaatigut tamakkiisumik ilaannakoortumilluunniit Savalimmiunut aamma Kalaallit Nunaannut atuutilersinneqarsinnaallutik.«]  [3:  Aalajangersagaq ima oqaasertaqarpoq: »Inatsit Savalimmiunut aamma Kalaallit Nunaannut atuutinngilaq, kisianni taama tulleriillutik, savalimmiuni aamma Kalaallit Nunaanni pissutsinut naleqqusaanerit allannguutigalugit, kunngip peqqussutaatigut tamakkiisumik ilaannakoortumilluunniit Savalimmiunut aamma Kalaallit Nunaannut atuutilersinneqarsinnaallutik.« ] 


§ 1
Inatsimmik allanngorneri ilanngullugit nalunaarutiginninneq nr. 642, 19. maj 2025-imeersoq malillugu silaannakkut angallanneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, peqqussummi nr. 1268-imi, 28. november 2017-imeersumi § 1, nr. 28-ip, 41-p aamma 43-p malitsigisaanik allannguutit ilanngullugit, allanngortitsinerit tulliuttut suliarineqassapput:
1.  Inatsimmi tamarmi »oqartussaasoq nalunaarsuiffiusoq« ima allanngortinneqassaaq: »Trafikstyrelsi«.
2.  § 5-ip kingorna, § 6 sioqqullugu qulequttap kingorna ilanngunneqassaaq:
»§ 5 a.  Silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Kommissionip naammassinninnissamik peqqussutaa (EU) 2019/947 af 24. maj 2019 malillugu, silaannakkut angallassissutit, Danmarkimi nalunaarsorneqartut, § 6, imm. 1 malillugu Timmisartunik Nalunaarsuiffimmi, timmisartunut inuttaqanngitsunut nalunaarsuiffimmi, nalunaarsorneqassapput, imaluunniit § 151, imm. 1 malillugu malitassat atulersinneqarsimasut malillugit silaannakkut angallassissutinut immikkut ittuussuseqartunut nalunaarsuiffimmi nalunaarsorneqassallutik.«
3. § 6 sioqqullugu qulequtaq ima oqaasertaliorneqassaaq:
»Timmisartunik Nalunaarsuiffik«.
4. § 6 ima oqaasertaliorneqassaaq:
»§ 6.  Silaannakkut angallassissutit pillugit Trafikstyrelsi nalunaarsuiffimmik ingerlatsissaaq (Timmisartunik Nalunaarsuiffik).
Imm. 2.  Silaannakkut angallassissummut, Timmisartunik Nalunaarsuiffimmi nalunaarsorneqarsimasumi, pissutsit tekniskiusut pillugit kinaluunniit timmisartunik nalunaarsuiffimmi paasissutissanik digitaliusunik atorsinnaatitaavoq.
Imm. 3.  Pisortani oqartussaasut aamma suliffeqarfiit namminersortut silaannakkut angallanneq pillugu inuussutissarsiuteqarnermut tunngassuteqartumik atassuteqartut, qinnuteqarnerup kingorna Timmisartunik Nalunaarsuiffimmi silaannakkut angallassissutip piginnittuata aamma atuisuata kinaassusaa pillugu paasissutissanik digitaliusunik annertusisamik atorsinnaatitaanerat pillugit, Transportministerip malittarisassat aalajangersarsinnaavai.«
5.  § 12, imm. 2-mi, § 17, imm. 2-mi, aamma § 19, imm. 2-mi, »Oqartussaasoq nalunaarsuiffiusoq« ima allanngortinneqassaaq: »Trafikstyrelsi«.
6.  § 14, imm. 1-imi oqaaseqatigiinni siullerni, aamma imm. 2-mi,  »timmisartunik nalunaarsuiffik« ima allanngortinneqassaaq: »Timmisartunik Nalunaarsuiffik«.
7.  § 16, imm. 1-imi aamma 2-mi, »silaannakkut angallassissutit pillugit nalunaarsuiffik« ima allanngortinneqassaaq: »Timmisartunik Nalunaarsuiffik«.
8.  § 17, imm. 1-imi, »nalunaarsuiffik,« sioqqullugu ilanngunneqassaaq: »§ 5 a malillugu,«.
9.  § 20, imm. 1-imi, »Qallunaat silaannakkut angallassissutaata,« kingorna ilanngunneqassaaq: »Timmisartunik Nalunaarsuiffimmi nalunaarsorneqartup, aamma«.
10.  § 21, imm. 1-imi oqaaseqatigiinni siullerni, »qallunaat timmisartunik nalunaarsuiffiat« ima allanngortinneqassaaq: »Timmisartunik Nalunaarsuiffik«.
11.  § 21-imi imm. 4-itut ilanngunneqassaaq:
»Imm. 4. Silaannakkut angallassissutinut imm. 1-imi aamma 3-mi ilaatinneqartunut, kinaassusersineq aamma inuttalersuineq pillugit piumasaqaatit pillugit malittarisassanik erseqqinnerusunik transportministeri aalajangersaasinnaavoq, matumani nunagisaq pillugu - aamma nalunaarsuisimanermut nalunaaqqutit ilusilersorneqarnissaat aamma inissinneqarnissaat pillugit.«
12.  § 22-imi imm. 3-tut ilanngunneqassaaq:
»Imm. 3.  Silaannakkut angallassissutit silaannakkut timmisinnaassusaat aamma timminissamut piginnaassusaat, matumani sananeqarnera, ilusilersorneqarnera aamma aserfallatsaalineqarnera aamma silaannakkut angallassissutini atortussat pillugit Transportministeri malittarisassanik erseqqinnerusunik aalajangersaasinnaavoq.«
13.  § 40 g, imm. 1-imi, », matumani suliffeqarfinni isumannaatsuunissap peqqissuunissallu siuarsarneqarnissaat pillugit siunnersuisartut« peerneqassaaq.
14. § 40 g, imm. 3 aamma 4, atorunnaarsinneqassapput.
15.  § 57, imm. 2, nr. 1-imi, »Det Europæiske Fællesskab-it« ima allanngortinneqassaaq: »Den Europæiske Unionip«.
16. § 89 b, imm. 1, ima oqaasertaliorneqassaaq:
»Trafikstyrelsip timmisartornermi isumannaatsuunissamut tunngasumik pitsaaliuinermik suliaqarneranut atugassamik, pisut suugaluartulluunniit timmisartornermi isumannaatsuunissamut attuumassuteqartut, Trafikstyrelsimut nalunaarutigineqartarnissaat, nalunaarutiginninnerup ilusissaa pillugu aamma paasissutissat nalunaarutigineqartut pillugit toqqorsinissaq, tunniussinissaq, tamanut saqqummiussinissaq atuinissarlu pillugit malittarisassanik Transportministeri aalajangersaasinnaavoq.«
17.  § 89 b, imm. 2-mi, », taamaattoq imm. 3 takuuk« peerneqassaaq.
18. § 89 b, imm. 3 aamma 4, atorunnaarsinneqassapput.
19.  § 111, imm. 1-imi aamma 2-mi, »128.821« ima allanngortinneqassaaq: »250.000«.
20.  § 111, imm. 3-mi, »5.346« ima allanngortinneqassaaq: »6.303«.
21.  § 111, imm. 4-mi oqaaseqatigiinni siullerni, »1.288« ima allanngortinneqassaaq: »1.519«.
22.  § 111, imm. 5-imi oqaaseqatigiinni siullerni, »22« ima allanngortinneqassaaq: »26«.
23.  § 111 imm. 9-tut ilanngunneqassaaq:
»Imm. 9.  Nunat tamat akornanni silaannakkut angallassinermi malittarisassat assigiiaat ilaasa eqqunneqarnissaat pillugit Montreal-imi isumaqatigiissutip 28. maj 1999-imeersup naammassineqarnissaa siunertaralugu imm. 1-imiit 5 ilanngullugu aalajangersakkani aningaasat amerlassusaat taaneqartut transportministerip allanngortissinnaavai.«
24. Kapitali 9 a ima oqaasertaliorneqassaaq:
»Kapitali 9 a
Timmisartut inuttaqanngitsut malittarisassiuunneqarneri
Nassuiaat
§ 126 a. Timmisartutut inuttaqanngitsutut silaannakkut angallassissut inuttaqanngitsoq suugaluartorluunniit, nammineerluni ingerlasussatut ingerlanneqartutut imaluunniit nammineerluni ingerlasussatut sanaajusutut imaluunniit timmisartortartoqanngitsumik ungasianit aqunneqartussatut sanaajusutut paasineqassaaq.
Nunap ilaani aalajangersimasumi timmisartut inuttaqanngitsut atorneqarnissaasa killilerneqarnerat
§ 126 b.  Sumiiffiit timmisartornermi isumannaallisaanikkut pingaarutillit aamma pinngortitami sumiiffiit immikkut mianerisariallit avataanni timmisartunik inuttaqanngitsunik timmisartorneq taamaallaat pisinnaavoq, taamaattoq imm. 2-miit 4 ilanngullugu aalajangersakkat aamma § 126 f takukkit.
Imm. 2.  Inatsiseqarnermut ministerip aamma illersornissamut ministerip isumaqatigiinniarfigineqarnerisa kingorna, sumiiffiit pingaarutillit tamanit tikinneqarsinnaanerannik killilersuiffiusut qulaallugit timmisartortarneq pillugu malittarisassat erseqqinnerusut Transportministerip aalajangersarsinnaavai.
Imm. 3.  Inatsiseqarnermut ministeri isumaqatigiinniarfigereerlugu, aalajangersakkanik erseqqinnerusunik, nammineq inuuneqarnerup eqqissisimatinneqarnissaanik qulakkeerinninnissamik siunertaqartunik, Transportministeri aalajangersaasinnaavoq.
Imm. 4.  Sumiiffinni timmisartornermi isumannaallisaanikkut pingaarutilinni aamma pinngortitami sumiiffinni immikkut mianerisarialinni timmisartunik inuttaqanngitsunik timmisartorneq pillugu aalajangersakkanik erseqqinnerusunik Transportministeri aalajangersaasinnaavoq.
Akisussaanermut sillimmasiineq
§ 126 c.  Timmisartumik inuttaqanngitsumik piginnittoq § 130 malillugu akisussaanermut sillimmasiinermik sillimmasersimassaaq.
Imm. 2.  Imm. 1 malillugu akisussaanermut sillimmasiissummik sillimmasiineq pillugu malittarisassanik erseqqinnerusunik Transportministeri aalajangersaassaaq, matumani kisussaanermut sillimmasiissummik sillimmasiinissamut piumasaqaammit ilanngunneqannginnissaq pillugu.
Kalaallit Nunaannut timmisartut inuttaqanngitsut pillugit aalajangersakkanik aalajangersaanissamut piginnaatitaaneq
§ 126 d.  Timmisartunut inuttaqanngitsunut suliassaqarfimmut Den Europæiske Unionip malittassaasa peqqussutaasalu atulersinneqartut assinginik, Kalaallit Nunaanni pissutsinut naleqqussaanerit allannguutigalugit, Kalaallit Nunaannut aalajangersakkanik Transportministeri aalajangersaasinnaavoq.
Imigassamit, atortussanik sianissutsimut sunniisinnaasunit, napparsimanermit il.il. sunnerteqqalluni timmisartorneq
§ 126 e.  Timmisartumik inuttaqanngitsumik aqutsisoq, tulliuttunik ima annertutigisumik imigassamik imersimappat
1)	timmisartornerup nalaani imaluunniit kingorna aammi imigassap kimittussusaata 0,5 promille qaangerpagu imaluunniit timmisartornerup nalaani imaluunniit kingorna silammut anersaarnermi imigassap kimittussusaata silaannarmut literimut 0,25 mg qaangerpagu imaluunniit
2) allakkut	timmisartup inuttaqanngitsup tamakkiisumik toqqissisimanartumik ingerlatsisup ingerlassinnaanngippagu,
timmisartunik inuttaqanngitsunik timmisartorneq imaluunniit timmisartorniarneq inerteqqutaavoq.
Imm. 2.  Timmisartornerup nalaani imaluunniit kingorna ingerlatsisup aava atortussanik sianissutsimut sunniisinnaasunik, timmisartornerup isumannaatsuunissaanut malittarisassat transportministerimit aalajangersarneqartut malillugit navianaatilittut immikkoortinneqartunik, aamma inatsisinut naapertuuttumik nakorsaatissanut allagartaq malillugu iineqarsimanngitsunik imaqarpat, timmisartunik inuttaqanngitsunik timmisartorneq imaluunniit timmisartorniarneq inerteqqutaavoq.  Nakorsaatinut allagartamut naapertuuttumik iisartakkamik iisineq pisimanngippat, atortussanut pineqartup inatsisinut naapertuuttumik nakorsaatinut allagartaq malillugu iisimasaanut, oqaaseqatigiit siulliit taamatuttaaq atuupput.
Imm. 3. Timmisartumik inuttaqanngitsumik ingerlatsisoq napparsimanini, sanngiillisimanini, assoroortitsivallaarsimanini, sinnakilliornini, atortussanik qiimmassaataasunik imaluunniit ilisimajunnaarnartunik assigisaanilluunniit sunnertissimanini pissutigalugit ima pissuseqarpat, taanna timmisartumik inuttaqanngitsumik tamakkiisumik toqqissisimanartumik ingerlatsisinnaanani, timmisartorneq imaluunniit timmisartorniarneq aammattaaq inerteqqutaavoq.
Imm. 4.  Timmisartumik inuttaqanngitsumik ingerlatsisoq silammut anersaassasoq, qiseriassasoq imaluunniit kiaguumminik tunniussissasoq, imaluunniit isiminik misilitsissasoq, politiit qaqugukkulluunniit piumasaqaatigisinnaavaat.
Imm. 5.  Pineqartup imm. 1, 2 imaluunniit 3 unioqqutissimagaa pissutissaqartumik isumaqartoqarpat, imaluunniit pineqartoq silammut anersaarnermik misissuinissamut, qisermik misissuinissamut, kiaguummik misissuinissamut imaluunniit isit misissorneqarnissaannut peqataajumanngippat, timmisartumik inuttaqanngitsumik ingerlatsisoq aammik- quumillu misissugassanik tigusinissamut politiit saqqummiussinnaavaat.  Pasitsaassineq imigassamik sunnertissimanermit allaanerusunik pissutsinik allanik tunngassuteqarpat, nakorsamit misissorneqarnissaq pillugu politiit aammattaaq pineqartoq saqqummiussinnaavaat.  Pissutsit immikkut ittut tamanna pissutissaqartippassuk, imigassamik sunnertissimanermik pasitsaassisoqartillugu tamanna aamma atuuppoq.
Imm. 6.  Misissugassat misissuinerillu taakku, imm. 4-mi aamma 5-imi taaneqartut, pillugit inatsiseqarnermut ministeri aalajangersakkanik aalajangersaasinnaavoq.
Politiit annaassiniarnermullu upalungaarsimasussat
§ 126 f.  Illersornissamut ministerip isumaqatigiinniaqatigineqarnerata kingorna, annaassiniarnermut upalungaarsimasuunermut atatillugu, timmisartut inuttaqanngitsut atorneqarnissaannut pissutsit pillugit, transportministeri aalajangersakkanik aalajangersaasinnaavoq.
Imm. 2.  Politiit timmisartunik inuttaqanngitsunik atuinerannut pissutsit pillugit, transportministeri isumaqatigiinniarfigereerlugu, inatsiseqarnermut ministeri aalajangersakkanik aalajangersaasinnaavoq.
Niuerfiup nakkutigineqarnera
§ 126 g.  Timmisartunut inuttaqanngitsunut suliassaqarfimmi nioqqutissianut piumasaqaatit eqqortinneqarnerannik nakkutilliineq, transportministerip imaluunniit pisortani oqartussaasup, ministerip taamaaliornissamut piginnaatitaata, ingerlatissavaa. 
Imm. 2.  Pisariaqartumik kinaassutsimik uppernarsaateqarluni aamma eqqartuussivimmit aalajangernertaqanngitsumik suliffeqarfiup inimi niuerfianut, imm. 1 malillugu transportministeri imaluunniit pisortani oqartussaasup taamaaliornissamut ministerip piginnaatitaa qaqugukkulluunniit isersinnaavoq, matumani toqqorsiviini aamma angallassissutaani, niuernermini suliffimmut tunngasumik atuagaatai, nioqqutissiat nakkutilliivigineqartunut tunngassuteqartut ilanngullugit, matumani nioqqutissianut piumasaqaatit, nalunaarummi, timmisartunut inuttaqanngitsunut suliassaqarfimmut Den Europæiske Unionip peqqussutaani atulersinneqarsimasuni aalajangersakkat assinginik imalimmi, aalajangersakkanik  aalajangersarneqarsimasut eqqortinneqarnersut nakkutilliivigineqarnissaat siunertaralugu, suussutsit pillugit akuersissuteqarnernik, CE pillugu nalunaaqutsersuinernik assigisaanillu pappiaranngortitanik il.il., aamma atortussanik, elektroniskiusumik toqqorneqarsimasut ilanngullugit.  Tamanna pisariaqassappat, tassunga politiit ikiuussinnaapput.
Imm. 3. Inuussutissarsiutillit tunisassianut, nakkutilliivigineqartunut, tunngasut paasissutissat takussutissiallu akeqanngitsumik tunniutissagaat, imm. 1 malillugu transportministeri imaluunniit pisortani oqartussaasup taamaaliornissamut ministerip piginnaatitaa qaqugukkulluunniit piumasaqaatigisinnaavaa, matumani nioqqutissianut piumasaqaatit, nalunaarummi, timmisartunut inuttaqanngitsunut suliassaqarfimmut Den Europæiske Unionip peqqussutaani atulersinneqarsimasuni aalajangersakkat assinginik imalimmi, aalajangersakkanik  aalajangersarneqarsimasut eqqortinneqarnersut nakkutilliivigineqarnissaat siunertaralugu, suussutsit pillugit akuersissuteqarnernik, CE pillugu nalunaaqutsersuinernik assigisaanillu pappiaranngortitanik il.il., aamma atortussanik, elektroniskiusumik toqqorneqarsimasut ilanngullugit.  inuussutissarsiutilik paasissutissanik takussutissanillu pineqartunik peqanngippat, inuussutissarsiutilik taakkuninnga pissarsinissaminut pisussaaffeqarpoq.
Imm. 4.  Nalunaarutinik paatsiveerussaataasunik imaluunniit timmisartut inuttaqanngitsut inatsisit naapertorlugit atorneqartut pillugit paasissutissanik pingaarutilinnik inuussutissarsiutilik nalunaaruteqanngitsuussanngilaq.  Timmisartut inuttaqanngitsut tuniniarneqarnerannut aamma pisinerulersitsiniaassutigineqarnerannut atatillugu paasissutissanik paatsiveerussaataasunik imaluunniit eqqunngitsunik nalunaaruteqartarnini unitsissagaa, transportministerip imaluunniit pisortani oqartussaasup imm. 1 malillugu piginnaatitaasup inuussutissarsiutilimmut naalakkiutigisinnaavaa.
Imm. 5.  Nioqqutissianik piumasaqaatitalerlugu nioqqutissiat nakkutilliiffigineqarnerat pillugit aalajangersakkat, timmisartunut inuttaqanngitsunut suliassaqarfimmut Den Europæiske Unionip peqqussutaani atulersinneqarsimasuni aalajangersakkat assingisa naammassineqarnissaat imaluunniit atorneqarnissaat pillugit transportministeri aalajangersakkanik erseqqinnerusunik aalajangersaasinnaavoq, matumani timmisartunut inuttaqanngitsunut suliassaqarfimmut nalunaaqutsersuinissaq ilanngullugu.  Naalakkiuteqarnerit atulersinneqarneri aamma timmisartut inuttaqanngitsut tunisassiarineqartut utertinneqarnissaat aamma tunuartinneqarnissaa pillugit, transportministeri malittarisassanik aammattaaq aalajangersaasinnaavoq.
Imm. 6.  Niuerfimmi nakkutilliinerup, imm. 2-miit 4 ilanngullugu aalajangersakkani ilaatinneqartup, aamma imm. 5 malillugu malitassat atulersinneqarsimasut malillugit, pisortani oqartussaasumit, imm. 1 malillugu piginnaatitaasumit, suliarineqarnerannut atatillugu aningaasartuutit matussuserneqarnissaannut akiliutit pillugit aaqqissuussineq pillugu transportministeri aalajangersakkanik aalajangersaasinnaavoq.«
25. § 148, imm. 1, ima oqaasertaliorneqassaaq:
»Timmisartortitseqatigiit akitsuusiinikkut akileraarummik Trafikstyrelsimut akiliisassapput, ukiumut 2025-imut ilaasunut immikkut tamanut, ingerlatsiviup angallassaanut, akigititaq 8,00 kr.-iussalluni.  Ukiumut 2026-imut akigititaq 10,00 kr.-iussaaq.  Ukiumut 2027-imut akigititaq 12,00 kr.-iussaaq.  Ukiumut 2028-imut aamma ukiunut tulliuttunut akigititaq 14,00 kr.-iussaaq.  Ilaasunut, silaannakkut angassissummi, ilaasut issiaviinik 10 sinnerlugit issiavilinnik akuerisaasuni, imaluunniit aallarnermi annerpaamik 5.700 kg qaangerlugit oqimaatsigisumi, aamma qallunaat timmisartortarfiannit, tassani timmisartornermut atorneqarnissaa tamanut ammalluni, aallartumi, angalasunut, akitsuusiinikkut akileraarut akilerneqassaaq, taamaattoq imm. 3 takuuk.«
26.  § 148, imm. 2-mi, »isumannaatsuunissaannut« kingorna ilanngunneqassaaq: », aamma qallunaat timmisartortitseqatigiivi pillugit naammagittaalliuutit, silaannakkut angallannermut suliassaqarfimmi ilaasut piginnaatitaaffii pillugit imallit, pillugit suliassanut«.
27. § 148, imm. 4, ima oqaasertaliorneqassaaq:
»Imm. 4.  Imm. 1-imi akitsuusiinikkut akileraarummut akigititaq ukiumoortumik ulloq 1. januar akit- aningaasarsiallu qaffariarnerannut akigititamut nalinginnaasumut, Finansministereqarfimmit aalajangerneqartumut, naleqqussarneqartassapput.  Aningaasat amerlassusaat 1. januar 2026-imiit naleqqussarneqassapput.  Aningaasat amerlassusaat tamatuma kingorna takkuttut, 25 ørenut qaninnerpaanut akunnaallilerneqassapput, tamatumalu nalerpiaani aningaasat amerlassusaat akunnaallilerneqanngitsut taamaattoq ukiumut tulliusumut naleqqussaanissamut tunngavittut atorneqassapput.  Akitsuusiinikkut akileraarummut akigititaq atuuttoq transportministerimit nalunaarutigineqassaaq.«
28.  § 148, imm. 5-imi, »ataatsimoorussamik inatsisilerinermut tunngasut« ima allanngortinneqassaaq: »EU-mi inatsisilerinermut tunngasut«.
29. § 149, imm. 16, ima oqaasertalerneqassaaq:
»Imm. 16.  § 126 b, imm. 1-imik, § 126 c, imm. 1-imik, aamma § 126 g, imm. 2-mik aamma 3-mik unioqqutitsinermi, Kalaallit Nunaanni pinerluttulerinermi inatsit malillugu pineqaatissiissutit eqqartuussutigineqassapput.«

30. § 149, imm. 17, ima oqaasertaliorneqassaaq:

»Imm. 17.  § 126 e, imm. 1-miit 3 ilanngullugu aalajangersakkanik unioqqutitsinermi, Kalaallit Nunaanni pinerluttulerinermi inatsit malillugu pineqaatissiissutit eqqartuussutigineqassapput. Ingerlatsisoq siusinnerusukkut § 126 e, imm. 1-miit 3 ilanngullugu aalajangersakkanik unioqqutitsisimasutut eqqartuunneqarsimappat, tamanna pissutsitut sukannernerulersitsissutaassaaq.«

31. § 149 a ima oqaasertaliorneqassaaq:
»§ 149 a.  Inuk, § 86 b malillugu malittarisassat aalajangersarneqartut malillugit pisumik nalunaarutiginnittoq, pisoq pineqartup mianersuaannerata nalinginnaasumillu qajassuussinnginnerata malitsigisaanik pisimasoq, pissutsit nalunaarutiginninnerup malitsigisaanik nalunaarutiginnittumit allaanerusunit taamaallaat ilisimaneqalerpata, pissutsinut pineqartunut, pillaatissinneqassanngilaq.

Imm. 2. Inuk, § 89 b malillugu malittarisassat aalajangersarneqartut malillugit pisumik nalunaarutiginninngitsoq, pisoq pissutsinik, pineqartup ingasattumik mianersuaalliornerata imaluunniit piaaraluni iliuuseqarnerata malitsigisaanik pilersinneqarsimappata, nalunaarutiginninnginnermut pillaatissinneqarsinnaanngilaq.«

32. § 150, imm. 10, ima oqaasertaliorneqassaaq:
»Imm. 10.  Timmisartumik inuttaqanngitsumik ingerlatsisoq, timmisartumik inuttaqanngitsumik ingerlatsinissamut pisinnaatitaaffimmik eqqartuussut pineqaatissiinngikkallartoq tunngavigalugu arsaarneqassaaq, matumani timmisartumik inuttaqanngitsumik ingerlatsisinnaaneq pillugu nalunaarut malillugu tamanna piumasaqaataalluni, tassani nalunaarut aalajangersakkamik, silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani 947/2019/EU af 24. maj 2019-mi artikili 5-ip assigisaanik imaqarluni, tulliuttut pippata
1) ingerlatsisoq § 126 e, imm. 1-imik, imm. 12, nr. 1-imik ilaatinneqanngitsumik, unioqqutitsisutut pisuutitaasimappat,
2) ingerlatsisoq § 126 e, imm. 2-mi oqaaseqatigiit aappaannik unioqqutitsisutut pisuutitaasimappat, imaluunniit
3) timmisartumik inuttaqanngitsumik ingerlatsisoq timmisartornermi isumannaatsuunissamut eqqarsaatiginninnerit pingaaruteqartut qaangiinnarnerisigut inummut imaluunniit pequtinut ajoqusiisimappat imaluunniit taamaattoqarnissaanut navianartorsiortitsisimappat.«

33. § 150, imm. 11-imi oqaaseqatigiinni siullerni piffinni marlunni, »minnerusumik« peerneqassaaq.
34. § 150, imm. 12, ima oqaasertaliorneqassaaq:
»Imm. 12.  Timmisartumik inuttaqanngitsumik ingerlatsisoq, piffissami ukiut 2 aamma ukiut 10 akornanniittumik, timmisartumik inuttaqanngitsumik ingerlatsinissamut pisinnaatitaaffimmik ingerlaannaq atuutilersumik arsaarneqassaaq, matumani timmisartumik inuttaqanngitsumik ingerlatsisinnaaneq pillugu nalunaarut malillugu tamanna piumasaqaataalluni, tassani nalunaarut aalajangersakkamik, silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani 947/2019/EU af 24. maj 2019-mi artikili 5-ip assigisaanik imaqarluni, tulliuttut pippata
1)	timmisartornerup nalaani aammi imigassap kimittussusaa 1,20 promillep qaangersimappagu imaluunniit timmisartornerup nalaani imaluunniit kingorna silammut anersaarnermi imigassap kimittussusaata silaannarmut literimut 0,60 mg-it qaangersimappatigit, 
2)	ingerlatsisoq § 126 e, imm. 2-mi oqaaseqatigiit aappaannik unioqqutitsisutut pisuutitaasimappat, imaluunniit pissutsit sakkortunerulersitsisut nalaanni § 126 e, imm. 3-mik unioqqutitsisutut pisuutitaasimappat,
3)	timmisartumik inuttaqanngitsumik ingerlatsisoq piaaraluni inuit allat inuttaannut imaluunniit pequtaannut ajoqusiisimappat, piaaraluni taamaattoqarnissaanut navianartorsiortitsisimappat imaluunniit allakkut timmisartumik inuttaqanngitsumik immikkut ittumik soqutigittaatsumik ingerlatsisimappat,
4)	pissutsini arlalinni, tamarmik immikkut imm. 10-mi ilaatinneqartunik pisuutitaappat,
5)	ingerlatsisoq siusinnerusukkut timmisartumik inuttaqanngitsumik ingerlatsinissamut pisinnaatitaaffimmik eqqartuussut pineqaatissiinngikkallartoq tunngavigalugu arsaarneqarsimappat aamma piffissami misilitsiffiusumi pissutsinik nutaanik imm. 10 ilaatinneqartunik iliuuseqarsimappat imaluunniit
6)	ingerlatsisoq siusinnerusukkut timmisartumik inuttaqanngitsumik ingerlatsinissamut pisinnaatitaaffimmik ingerlaannaq atuutilersumik arsaarneqarsimappat aamma piffissap arsaarinniffiusup naanerata kingorna ukiut 2 qaangiutsinnagit, pissutsinik nutaanik, nr. 1-imiit 3 ilanngullugu imaluunniit imm. 10-mi aalajangersakkani ilaatinneqartuni, iliuuseqarsimappat.«

35. § 150, imm. 14-imi oqaaseqatigiit siulliit, ima oqaasertaliorneqassapput:
»Imm. 14.  Timmisartumik inuttaqanngitsumik ingerlatsinissamut ingerlaannaq atuutilersumik arsaarinninnissamut piumasaqaatit, matumani timmisartumik inuttaqanngitsumik ingerlatsisinnaaneq pillugu nalunaarut malillugu tamanna piumasaqaataalluni, tassani nalunaarut aalajangersakkamik, silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani 947/2019/EU af 24. maj 2019-mi artikili 5-ip assigisaanik imaqarluni, atuuttut Trafikstyrelsip nalilerpagu, timmisartumik inuttaqanngitsumik ingerlatsisinnaaneq utaqqiisaagallartumik Trafikstyrelsip atorunnaarsissinnaavaa.«

36.  § 150, imm. 15-imi oqaaseqatigiinni siullerni »timmisartumik inuttaqanngitsumik minnerusumik imaluunniit timmisartumik inuttaqanngitsumik minnerusumik ingerlatsisinnaaneq, tassunga nalunaarut malillugu akuersissummik piumasaqaateqarluni, tassani nalunaarut § 126 f, imm. 1-p assinganik aalajangersakkamik imaqarluni, « ima allanngortinneqassaaq: »timmisartoq inuttaqanngitsoq, matumani timmisartumik ingerlatsisinnaaneq ilanngullugu, tassani silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani  947/2019/EU af 24. maj 2019-mi artikili 5 malillugu akuersissummik piumasaqaateqarluni«.

37.  § 150, imm. 16-imi, imm. 17-imi oqaaseqatigiinni siullerni, imm. 19-imi oqaaseqatigiinni siullerni aamma oqaaseqatigiit sisamaanni, aamma imm. 20-imi aamma 21-imi, »timmisartumik inuttaqanngitsumik minnerusumik imaluunniit timmisartumik inuttaqanngitsumik minnerusumik ingerlatsisinnaaneq, tassunga § 126 f, imm. 1 malillugu akuersissummik piumasaqaataalluni« ima allanngortinneqassaaq: »timmisartoq inuttaqanngitsoq, matumani timmisartumik inuttaqanngitsumik ingerlatsisinnaaneq, tassunga nalunaarut malillugu, aalajangersakkamik silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani  947/2019/EU af 24. maj 2019-mi artikili 5 malillugu akuersissummik piumasaqaateqarluni, malillugu akuersissummik piumasaqaateqarluni«.

38. § 150, imm. 18, ima oqaasertaliorneqassaaq:

»Imm. 18.  Suliami, tassani timmisartumik inuttaqanngitsumik ingerlatsisinnaaneq, matumani timmisartumik inuttaqanngitsumik ingerlatsineq, tassunga nalunaarut malillugu, tassani silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani  947/2019/EU af 24. maj 2019-mi artikili 5 malillugu akuersissummik piumasaqaateqarluni, imm. 14 malillugu arsaarinnissutigineqarsimalluni, arsaarinninneq pillugu apeqqut eqqarsaatigalugu pinngitsuutitsisumik eqqartuussisoqarluni, imaluunniit arsaarinninneq eqqartuussutaalluni pineqaatissiinngikkallartoq, timmisartunik inuttaqanngitsunik ingerlatsisinnaanermut uppernarsaat imaluunniit akuersissut, nalunaarut, silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani  947/2019/EU af 24. maj 2019-mi artikili 5-p assinganik aalajangersakkamik imalik malillugu tunniunneqassaaq, naak eqqartuussut suliareqqitassanngortinneqaraluartoq.«

39. § 150, imm. 22, ima oqaasertaliorneqassaaq:

»Imm. 22. § 150, imm. 1-miit 9 ilanngullugu aalajangersakkat, aamma §§ 150 a-miit 150 d ilanngullugu aalajangersakkat, timmisartumik inuttaqanngitsumik ingerlatsinissamut pisinnaatitaaffiup arsaarinnissutigineqarnerani atuutissanngillat, matumani timmisartumik inuttaqanngitsumik ingerlatsineq, tassani nalunaarut, silaannakkut angallassissutit inuttaqanngitsut ingerlanneqartarnerannut malittarisassat aamma ingerlatseriaatsit pillugit Europa-Kommissionip naammassinninnissamik peqqussutaani  947/2019/EU af 24. maj 2019-mi artikili 5-p assinganik imaqarluni, malillugu akuersissummik piumasaqaateqarluni.s«
40. § 158, imm. 1-imi oqaaseqatigiit siulliit atorunnaarsinneqassapput, taarsiullugulu ilanngunneqassaaq:
»Inatsit Kalaallit Nunaannut atuutinngilaq, kisianni kunngip peqqussutaatigut tamakkiisumik imaluunniit ilaannakortumik, Kalaallit Nunaanni pissutsinut naleqqussaanerit allannguutigalugit, Kalaallit Nunaannut atuutilersinneqarsinnaalluni. Inatsimmi aalajangersakkat piffissani assigiinngitsuni atuutilersinneqarsinnaapput.«

§ 2

Imm. 1. Peqqussut ulloq 1. juli 2027 atuutilissaaq.
Imm. 2.  Peqqussutip § 1, nr. 20-miit 22 ilanngullugu aalajangersagai qaqugukkut sunniuteqalernissaannut piffissaq transportministerip aalajangissavaa.  Normut taakku ilaat assigiinngitsut piffissani assigiinngitsuni sunniuteqalernissaat, ministerip matumani aalajangersinnaavaa.
Imm. 3.  Inatsimmik allanngorneri ilanngullugit nalunaarutiginninneq nr. 76, 24. januar 2024-imeersoq malillugu silaannakkut angallanneq pillugu inatsimmi § 89 b, imm. 1 malillugu malittarisassat aalajangersarneqartut, atorunnaarsinneqarnissamik tungaannut imaluunniit  89 b, imm. 1 malillugu malitassanit, peqqussutikkut matumuuna oqaasertaliorneqartumi, atulersinneqartunit taarserneqarnissamik tungaannut atuutissapput.

Christiansborg Slotimi tunniunneqarpoq
Kunngiussutsitsinnik Atsiorpugut Naqissusiillutalu
KUNNGI.

